CELEX: 62018TN0258
Language: hr
Date: 2018-04-23 00:00:00
Title: Predmet T-258/18: Tužba podnesena 23. travnja 2018. – Brunke protiv Komisije

201807200882012882018/C 276/802582018TC27620180806HR01HRINFO_JUDICIAL20180423484922Predmet T-258/18: Tužba podnesena 23. travnja 2018. – Brunke protiv Komisije
 ---documentbreak--- C2762018HR4820120180423HR0080482492Tužba podnesena 23. travnja 2018. – Brunke protiv Komisije
   (Predmet T-258/18)2018/C 276/80Jezik postupka: njemački
      Stranke
   
   
      Tužitelj: Lothar Brunke (Berlin, Njemačka) (zastupnik: A. Schniebel, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            utvrdi diskriminirajući učinak Direktive 2005/36/EZ u odnosu na mogućnosti obavljanja profesionalne djelatnosti kao liječnik bez specijalizacije;
         
      
            —
         
         
            podredno, naloži tuženiku da, uz poštovanje pravnog stajališta Općeg suda, donese odluku u tužiteljevu korist na temelju koje on može u razumnom roku ishoditi odobrenje za obavljanje djelatnosti liječnika specijalista za naturopatiju, uz priznanje njegova dugogodišnjeg iskustva iscjeljivanja u privatnoj praksi i daljnjeg osposobljavanja koje je pohađao uz obavljanje svoje profesionalne djelatnosti;
         
      
            —
         
         
            podredno, utvrdi da Komisija nije ispunila obveze koje ima na temelju UFEU-a time što nije donijela odluku na temelju tužiteljevih pritužbi od 6. lipnja 2017. i od 27. prosinca 2017.
         
      
      Tužbeni razlozi i glavni argumenti
   
   U potporu tužbi tužitelj navodi da ga Direktiva 2005/36/EZ Europskog parlamenta i Vijeća (
         1
      ) sprečava da obavlja liječničku djelatnost u Europi jer nepostojanje odredbe o izuzeću za liječnike bez specijalizacije dovodi do stvarne zabrane obavljanja profesionalne djelatnosti za tužitelja. S tim u vezi tužitelj prigovara Komisiji da se nije očitovala o postojanju te diskriminacije.
   (
         1
      )	Direktiva 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija (SL 2005., L 255, str. 22.) (SL, posebno izdanje na hrvatskom jeziku, poglavlje 5., svezak 1., str. 25.)